A Dei gratia Bisuntinis archiepiscopus presentibus et futuris rei geste noticiam in perpetuum. Sciant quos scire fuerit oportunum quod Willermus miles de Chastel ad presentiam nostram accedens dedit et concessit in elemosinam per manum nostram Deo et conventui fratrum Cistercii quartam partem chaldarie de Pontaillart perpetuo habendam et possidendam. Ita tamen quod eandem quartam partem in vita sua sibi retinens predictis fratribus pro facti sui recognitione X sytulas murie ipsius chaldarie singulis annis solvet. Testes : Landricus ecclesie Bisuntinis decanus, Willermus de Chavys Bisuntinis archidiaconus, Lodovicus ecclesie Sancti Stephani succentor, Bernardus ecclesie Sancti Pauli canonicus. Quod ut ratum et immutabile in futurum permaneat scripto mandari et ipsum scriptum sigilli nostri fecimus impressione insigniri. Actum Bisuntii in curia nostra anno Incarnationis Mo Co LXXXXVo. Data per manum Gerardi cancellarii nostri.